“நான் பொறந்தது வளர்ந்தது திண்டுக்கல்லுதான். நான் எப்போ பெரிய மனுஷியாகி மேடைக்கு வந்தேனோ, அப்போவே என் அம்மா நாடகத்திலிருந்து விலகிட்டாங்க. அவங்க காலத்துல நாடகத்துக்குப் பெரிய மரியாதை இருந்துச்சு. இப்போ எல்லாமே மாறிடுச்சு. நாடகம் பார்க்க வர்றவங்களும் ஆபாசத்தை கேட்கறாங்க. என் அம்மா, என்னை ஆபாசமா நடிக்கக் கூடாதுன்னு சொல்லி வளர்த்துட்டாங்க. சின்ன வயசிலிருந்தே ஸ்ரீபாட்டா (வள்ளி) நடிச்சதால எனக்கும் ஆபாசமா நடிக்க தோணவே இல்லை. அதுதான் பெண்கள் மத்தியிலயும் குழந்தைகளிடமும் இப்போ வரை என்னை மரியாதையான இடத்துல தக்கவெச்சிருக்கு.